Osijek, 19. veljače 2025. god.

**OBAVIJEST MEDIJIMA**

**Osnove glume i lutkarstva (konzultacije), 8. – 10. svibnja 2025. godine**

Poštovani,

na Akademiji za umjetnost i kulturu u Osijeku svim smo zainteresiranima, a u sklopu programa cjeloživotnog učenja *Osnove glume i lutkarstva*, pripremili intenzivan program kojim ćemo približiti osnovna načela glume i lutkarstva te njihove specifičnosti.

Posebna je značajka tog programa u tome što se svakom polazniku pristupa na individualan način čime se analiziraju sposobnosti i kompetencije polaznika te se naglasak stavlja na segmente u kojima je polaznik slabiji i u kojima mu je potrebna profesionalna pomoć. Razvijaju se motorika, osjećaj za prostor, mašta i promatranje neživog svijeta iz novog kuta, lutkarskim i glumačkim očima. Dio je programa i provjera sluha i ritma koju provode profesori i asistenti koji imaju prethodnu glazbenu naobrazbu, ali ujedno se bave i scenskom umjetnosti. Izvođači programa nastavnici su na prijediplomskom i diplomskom studiju Glume i lutkarstva Odsjeka za kazališnu umjetnost Akademije za umjetnost i kulturu u Osijeku koji, uz specijalističku naobrazbu, posjeduju i bogato praktično iskustvo te sudjeluju u realizaciji kazališnih projekata kao dramski i lutkarski redatelji, dramski glumci i glumci lutkari, ali i kao članovi autorskog kreativnog tima (koreografi, oblikovatelji svjetla, autori glazbe i slično) te posjeduju pedagoško iskustvo u vođenju dramskih i lutkarskih radionica za djecu i mlade.

Cijena programa po polazniku iznosi 99,00 eura.

**Popis elemenata:**

– provjera sluha i ritma

– uvod u animaciju

– rad na lutkarskoj etidi – prvi dio

– rad na lutkarskoj etidi – drugi dio

– gluma – radnja, rad na sebi, rad s partnerom, osobnost i dramsko lice, modeli igre

– vježbe: čulno opažanje i doživljavanje, pažnja i koncentracija, mašta

– rad na monologu

– rad na pjesmi (poezija)

**Raspored po umjetničkim područjima**

**četvrtak, 8. 5. 2025. god.**

9,00 – 10,00 sati – predmeti iz područja glazbe

10,00 – 14,00 sati – predmeti iz područja lutkarstva

16,00 – 20,00 sati – predmeti iz područja glume

**petak, 9. 5. 2025. god.**

10,00 – 14,00 sati – predmeti iz područja lutkarstva

16,00 – 20,00 sati – predmeti iz područja glume

**subota, 10. 5. 2025. god.**

10,00 – 14,00 sati – predmeti iz područja lutkarstva

16,00 – 20,00 sati – predmeti iz područja glume

### Sve informacije kao i prijavnice možete pronaći na mrežnoj stranici Akademije za umjetnost i kulturu u Osijeku www.uaos.unios.hr pod tipkom Cjeloživotno učenje ili kod Dražene Stanković, voditeljice Ureda za poslove i organizaciju studija na Akademiji za umjetnost i kulturu u Osijeku; broj mobitela: 099 312 61 92 (uredovno je radno vrijeme Akademije za umjetnost i kulturu od 7 do 15 sati); e-pošta: dstankovic.aukos@gmail.com.

<https://www.instagram.com/odkazos?igsh=MTd0emh3ZmZzbm14eQ==>

 



